લોકોનો પણ વાંક છે? એમને એમ છે કે કવિઓને શા માટે કાંઈ પણ મળવું જોઈએ ? એ કવિતા કરે છે એમાં ખર્ચ શું ? કટકો કાગળ ને પેન્સિલનો ટુકડો. અને એવી ઉડાઉગીરી ન કરે તો પણ ન ચાલે ? આંખો મીંચીને મનમાં મનમાં ક્યાં કવિતા નથી થઈ શક્તી ? તૈયાર થઈ જાય એટલે પછી આપણી આગળ લલકારવા માંડે. ને એમાં પણ કોડીનુંય ખર્ચ નહીં. સહેલાઈથી ભૂલી જાય છે ને લોકો કહે કે આ મનમાં કવિતા ગોઠવનારાને કાંક પેટમાં તો પધરાવવું પડતું જ હશે ? અને ઊછરીને આવડો મોટો પણ એમનો એમ તો નહીં જ થઈ ગયો હોય? ના, પણ એ ક્યાં કવિઓ જેવા ભોળા છે? તંબૂર, સતાર હારમોનિયમ, તબલાં – પોતાની આજુબાજુ પૂરો ઠાઠ જમાવે છે. લોકોને પછી થાય જ ને કે આ બધું મફત ઓછું આવે છે?